CELEX: C2004/190/20
Language: et
Date: 2004-07-24 00:00:00
Title: Kohtuasi C-238/04: Hagi, mille Euroopa Ühenduste Komisjon esitas 7. juunil 2004 Prantsuse Vabariigi vastu

24.7.2004   
            
            
               ET
            
            
               Euroopa Liidu Teataja
            
            
               C 190/12
            
         
      HAGI, mille Euroopa Ühenduste Komisjon esitas 7. juunil 2004 Prantsuse Vabariigi vastu
   (Kohtuasi C-238/04)
   (2004/C 190/20)
   Euroopa Ühenduste Kohus on saanud 7. juunil 2004 hagi, mille on esitanud Prantsuse Vabariigi vastu Euroopa Ühenduste Komisjon, keda esindavad O. Beynet ja A. Whelan, kes on valinud endale kohtudokumentide kättetoimetamise aadressi Luksemburgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Prantsuse Vabariik ei ole nõuetekohaselt üle võtnud direktiivi 90/388/EMÜ konkurentsi kohta telekommunikatsiooniteenuseturgudel, (1) mida on muudetud direktiividega 95/51/EÜ (2) ja 96/19/EÜ, (3) artiklit 1 ja artikli 2 lõiget 3, on ta rikkunud osutatud direktiivist tulenevaid kohustusi ning EÜ asutamislepingu artikli 249 (endine artikkel 189) kolmandat lõiku;
            
         
               2.
            
            
               jätta kohtukulud Prantsuse Vabariigi kanda.
            
         Hagi alused ja peamised argumendid
   Prantsuse õigussüsteemis tekitab küsitavusi vastavus ühenduse õigusele seoses kaabellevivõrgu operaatoritele telekommunikatsiooniteenuste osutamise õiguse andmise tingimustega.
   Telefoniteenuste osutamist puudutavas osas on prantsuse õigusaktidega kehtestatud kohustus konsulteerida enne telefoniteenuste osutamise õiguse andmist kaabellevivõrkudes valdade või nende asutustega. Võttes arvesse direktiivi 90/388, mida muudetud direktiiviga 96/19/EÜ, artikli 2 lõiget 3, tekitab kõnealune kohustus mitmeid probleeme, milleks on konsulteerimismenetluse läbipaistmatus, omavalitsusasutuste ebaproportsionaalne otsustusõigus oma arvamuse andmisel, kahtlus menetluse objektiivsuses tingituna sidemetest teatud omavalitsusasutuste ja operaatorite vahel, diskrimineeriv aspekt menetluse puhul, mida ei rakendata teiste telekommunikatsiooniteenuste osutajate suhtes, ning erinevate kaabellevivõrgu operaatorite diskrimineerimise oht.
   Eeskirjad, mille kohaselt kaabellevivõrgu operaatorid peavad süstemaatiliselt teavitama kõiki ametiasutusi, mis jäävad nende poolt rajatud võrkude piirkonda, on lisakohustusteks võrreldes teiste telekommunikatsiooniteenuste osutajatega, kelle suhtes rakendatakse teenuste osutamise vabaduse üldeeskirju. Sellist erinevat kohtlemist ei õigusta ükski asjaolu, mistõttu on Prantsuse eeskirjad selles osas diskrimineerivad ja vastuolus direktiivi 90/388/EMÜ, mida on muudetud direktiividega 95/51/EÜ ja 96/19/EÜ, artikliga 1 ja artikli 2 lõikega 3 nende koostoimes.
   
      (1)  EÜT L 192, 24.7.1990, lk 10
   
   
      (2)  Komisjoni 18. oktoobri 1995. aasta direktiiv 95/51/EÜ, millega muudetakse direktiivi 90/388/EMÜ seoses kaabeltelevisioonivõrkude kasutamise piirangute kaotamisega juba liberaliseeritud telekommunikatsiooniteenuste osutamiseks (EÜT L 256, 26.10.1995, lk 49)
   
      (3)  Komisjoni 13. märtsi 1996. aasta direktiiv 96/19/EÜ, millega muudetakse direktiivi 90/388/EMÜ seoses täieliku konkurentsi rakendamisega telekommunikatsiooniturul